दुमका समाहरणालय सभागार में शुक्रवार को जिला 20 सूत्री की बैठक होनी थी. बैठक में भाग लेने जिला प्रभारी मंत्री राज पालिवार, विधायक प्रदीप यादव, विधायक बादल पत्रलेख सहित कई जनप्रतिनिधि और अधिकारी सभागार में पहुंचे थे. लेकिन प्रभारी मंत्री ने बैठक को स्थगित करने की घोषणा कर दी. उनकी नाराजगी डीसी की अनुपस्थिति को लेकर थी. उन्होंने कहा कि प्रभारी मंत्री होने के नाते उन्हें यह जानकारी होनी चाहिए कि उपायुक्त जिला से बाहर हैं. मंत्री ने कहा कि उन्हें किसी ने इसकी जानकारी नहीं दी. उन्होंने कहा कि ऐसे में इस बैठक का कोई औचित्य नहीं है. बैठक में भाग लेने पहुंचे पोडैयाहाट विधायक प्रदीप यादव ने सरकार पर निशाना साधा. उन्होंने कहा कि बैठक में डीसी के रहने या न रहने से ज्यादा फर्क नहीं पड़ता है. एक साल के बाद यह बैठक हो रही थी. जनता के हित में बैठक होनी चाहिए थी.